Den 58-årige mand, der tilbage i september angreb en socialrådgiver i Mou, var i dag for Retten i Aalborg. Han blev idømt 60 dages ubetinget fængsel samt en erstatning på 2300 kroner til socialrådgiveren. Manden udbad sig betænkningstid med hensyn til at anke dommen. Han ønskede desuden under retssagen ingen hjælp fra sin forsvarer. I stedet førte han selv sin sag. Det voldsomme drama udspillede sig d. 28. september i Mou, hvor den 58-åriges kvindelige sagsbehandler besøgte ham på hans bopæl. Manden forsøgte at forhindre socialrådgiverne i at gå og hentede en økse og truede hende. Det lykkedes dog kvinden at flygte ud af huset med den 58-årige i hælene. Da han ikke kunne få fat i hende, begyndte han i stedet at smadre kvindens bil og senere hentede han en bue og en pil, som han skød mod bilen med. Manden var ifølge politiet påvirket.

Opsummering:
Den 58-årige mand, der tilbage i september angreb sin socialrådgiver med bue, pil og økse, blev i dag idømt 60 dages ubetinget fængsel ved Retten i Aalborg.